CELEX: 32004R1365
Language: lv
Date: 2004-07-28 00:00:00
Title: Komisijas Regula (EK) Nr. 1365/2004 (2004. gada 28. jūlijs), ar ko nosaka daudzumu sadales koeficientu nelobītiem rīsiem, ko piedāvā intervencei 2003./2004. tirdzniecības gada 3. kvotai

29.7.2004   
            
            
               LV
            
            
               Eiropas Savienības Oficiālais Vēstnesis
            
            
               L 253/19
            
         
      KOMISIJAS REGULA (EK) Nr. 1365/2004
   (2004. gada 28. jūlijs),
   ar ko nosaka daudzumu sadales koeficientu nelobītiem rīsiem, ko piedāvā intervencei 2003./2004. tirdzniecības gada 3. kvotai
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1995. gada 22. decembra Regulu (EK) Nr. 3072/95 par rīsu tirgus kopējo organizāciju (1),
   ņemot vērā Padomes 2003. gada 29. septembra Regulu (EK) Nr. 1785/2003 par rīsu tirgus kopējo organizāciju (2),
   ņemot vērā Komisijas 1998. gada 30. marta Regulu (EK) Nr. 708/98, ar ko nosaka kārtību, kādā intervences aģentūras pārņem nelobītus rīsus, kā arī piemērojamos koriģējošos daudzumus, cenu paaugstinājumus un samazinājumus (3), un jo īpaši tās 4. panta 4. punkta otro daļu,
   tā kā:
   
               (1)
            
            
               Saskaņā ar Regulas (EK) Nr. 708/98 3.a pantu nelobītu rīsu daudzumus, ko var pārņemt intervences aģentūras 2003./2004. tirdzniecības gadā, sadala divās valsts kvotās un vienā Kopienas kvotā Nr. 3 visai Kopienai. Lai noteiktu daudzumus, ko piešķir šai kvotai Nr. 3, dalībvalstis atbilstīgi Regulas (EK) Nr. 708/98 4. panta 4. punkta pirmajai daļai ir paziņojušas Komisijai par intervences aģentūrām piedāvātajiem nelobītu rīsu daudzumiem.
            
         
               (2)
            
            
               Kopējais piedāvātais daudzums pārsniedz pieejamo daudzumu, tādēļ ir jāpiemēro daudzumu sadales koeficients. Šo koeficientu aprēķina tā, ka kopējais piešķirtais daudzums ir mazāks vai līdzvērtīgs pieejamajam daudzumam, ņemot vērā katra piedāvājuma minimālo daudzumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 708/98 4. panta 4. punkta otrajā daļā paredzētais daudzumu sadales koeficients tiek noteikts 0,860675.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2004. gada 28. jūlijā
      
         
            Komisijas vārdā —
         
         
            Komisijas loceklis
         
         Franz FISCHLER
         
      
   
   
      (1)  OV L 329, 30.12.1995., 18. lpp. Regulā jaunākie grozījumi izdarīti ar Komisijas Regulu (EK) Nr. 411/2002 (OV L 62, 5.3.2002., 27. lpp.). Atcelta ar Regulu (EK) Nr. 1785/2003 (OV L 270, 21.10.2003., 96. lpp.), sākot ar dienu, kad stājās spēkā šī regula.
   
      (2)  OV L 270, 21.10.2003., 96. lpp. Regulā grozījumi izdarīti ar 2003. gada Pievienošanās līgumu.
   
      (3)  OV L 98, 31.3.1998., 21. lpp. Regulā jaunākie grozījumi izdarīti ar Regulu (EK) Nr. 1107/2004 (OV L 211, 12.6.2004., 14. lpp.).